रक्तदान कैंप में 511 यूनिट खून इकट्ठा किया
भाईघन्हैया जी मिशन सेवा सोसाइटी द्वारा फतेहगढ़ साहिब में माता गुज्जर कौर और चार साहिबजादें की शहादत को समर्पित रक्तदान कैंप लगाया गया। इस रक्तदान कैंप में 511 यूनिट रक्त इकट्ठा किया गया। सोसाइटी प्रमुख जत्थेदार तरणजीत सिंह निमाणा ने बताया कि रघुनाथ अस्पताल, दीप अस्पताल, कृष्णा अस्पताल और सिविल अस्पताल लुधियाना के बीटीओ डाॅ. गरेवाल के सहयोग से रक्त एकत्रित किया गया।
इस मौके पर रक्तदाताओं को सम्मान चिन्ह और सिरोपा देकर सम्मानित किया गया। विशेष रूप से हरप्रीत सिंह, गुरमेल सिंह, डाॅ. अरोड़ा, महिंदरपाल सिंह, रछपाल सिंह खालसा, भूपिंदर सिंह मक्कड़, जगजीत सिंह सिधू, मनप्रीत सिंह सहोता और परमिंदर सिंह मौजूद थे।
hin_Deva hin_Deva hin_Deva